สร้างความมั่นใจในการทำงาน สร้างความมั่นใจให้ตนเอง สร้างความมั่นใจในความสัมพันธ์
เมื่อมีอะไรเลวร้ายเกิดขึ้นในชีวิตการทำงาน การจดจ่อกับอะไรอื่น หรืออะไรที่อยู่ตรงหน้า หรืออะไรที่กำลังจะเกิดขึ้นนั้นอาจยากลำบาก เพราะเราเอาแต่โกรธ แค้นเคือง และสงสัย ฉะนั้นเมื่อเรื่องแบบนี้เกิดขึ้น ให้ลองถอยออกมาประเมินสถานการณ์โดยไม่ใช้อารมณ์เป็นใหญ่ ตัวอย่างเช่น ถ้ามีใครได้รับการเลื่อนขั้นแทน ให้คิดถึงความเป็นจริงของสถานการณ์นี้ ดีกว่าคิดให้เรื่องแย่ลงว่า “หัวหน้าเกลียดฉัน” หรือ “ฉันทำงานพลาด ฉะนั้นการไม่ได้เลื่อนตำแหน่งจึงเป็นความผิดของฉัน” ให้คิดถึงเหตุผลว่าทำไมใครคนนั้นถึงเหมาะกับงานนี้ และเราจะพัฒนาตนเองอย่างไรเพื่อจะได้ไม่พลาดโอกาสคราวหน้า  มองภาพรวมเสมอ แทนที่จะจมอยู่กับความโกรธเมื่อมีใครมาเหยียดหยามหรือดูถูกในที่ทำงาน ให้ลองคิดว่าทำไมพวกเขาถึงพูดออกไปแบบนั้น ให้เลิกคิดว่าเราทำอะไรไม่เคยดีในสายตาคนอื่น คำนึงถึงความเครียดและอัตตาของตนด้วย นึกถึงความสำเร็จในอดีต  ตัวอย่างเช่น ถ้าเราได้รับการเลื่อนขั้น หรือยกย่องชมเชยในการทำงานเมื่อไม่นานมานี้ เตือนตนเองเรื่องนี้และนึกถึงเหตุผลที่ทำให้ได้เลื่อนขั้นตั้งแต่แรก วิธีนี้ช่วยเพิ่มความมั่นใจโดยไม่ต้องพึ่งการพูดให้กำลังใจแบบเก่า ให้ใช้ประสบการณ์และความสามารถของตนเองเป็นแรงบันดาลใจ และค่อยๆ เสริมสร้างความมั่นใจเข้าไปในตนเองแทน! บางครั้งการเมืองในที่ทำงานหรือความขัดแย้งระหว่างบุคคลก็มีผลให้ความมั่นใจในการทำงานถูกทำลาย เราอาจถูกหัวหน้าจอมจุกจิกจู้จี้ตำหนิ เราอาจถูกลดขั้น ลดชั่วโมงการทำงาน (หรือเงิน) ไม่ว่าปัญหาไหนจะเกิดขึ้น วิธีการที่ดีที่สุดที่จะเริ่มเดินหน้าต่อคือตั้งใจทำงานต่อไป เพราะนี้คือเหตุผลที่หัวหน้าจ้างเรามาทำงานตั้งแต่แรก และนี้เป็นสิ่งที่เราทำได้ดีในตอนนี้ อย่าไปสนเรื่องซุบซิบนินทาและข่าวลือ ทำหน้าที่ต่อไป อย่าให้เสียเวลา ไม่ใช่แค่เราทำหน้าที่ซึ่งถือว่าสำคัญเท่านั้น แต่เรากำลังย้ำเตือนตนเองให้ทำหน้าที่อยู่ ถ้าการดูหมิ่นหรือความยากลำบากที่เราประสบในที่ทำงานนั้นรุนแรงหรือผิดกฎหมาย ให้คอยจดบันทึกเหตุการณ์ไว้ และติดต่อกับฝ่ายทรัพยากรบุคคลหรือหน่วยงานภายนอก (ขึ้นอยู่กับสถานการณ์) เรามีสิทธิที่จะทำงานโดยไม่มีใครในที่ทำงานมาก่อกวน ทำสิ่งที่ทำได้เพื่อจะได้ทำงานออกมาดีที่สุด อย่าลืมมองความจริงว่าเรามีจุดแข็งซึ่งมีความสำคัญและมีประโยชน์ต่อหน้าที่และการทำงานของเรา เมื่อต้องสร้างความมั่นใจในการทำงาน การฝึกฝนอาจใช้เวลานาน ยิ่งรู้จักงานและการจัดการปัญหามากขึ้น ก็ยิ่งมั่นใจว่าสามารถทำงานให้ออกมาดีขึ้น ตราบเท่าที่เรามุ่งมั่นตั้งใจ เราก็ยังก้าวหน้าในอาชีพได้บ้าง และความก้าวหน้านั้นก็น่าจะช่วยเพิ่มความมั่นใจในการทำงานมากทีเดียว ถ้าเราอยู่ที่เดิมนานเกินไปและทำงานแต่แบบเดิม เราจะเริ่มเบื่อและเฉื่อยชา หาอะไรที่แตกต่างออกไปทำเถอะ!    มีแหล่งการเรียนรู้แบบไม่เสียค่าใช้จ่ายมากมายสำหรับการทำงานแบบมืออาชีพ เราสามารถใช้เรียนรูและเพิ่มทักษะใหม่ในการทำหน้าที่ มีหนังสือและหลักสูตรเรียนฟรีทางอินเตอร์เน็ตให้ศึกษาเกี่ยวกับงานของเราและเรียนรู้ทักษะทางอาชีพต่างๆ อย่างเช่น การจัดการและการทำงานเป็นทีม ฝ่ายทรัพยากรบุคคลควรมีหนทางเข้าถึงการฝึกแบบไม่เสียค่าใช้จ่าย จัดหาวัสดุอุปกรณ์ และเป็นจุดเริ่มต้นที่ดีในการเริ่มพัฒนาอาชีพ สำคัญที่สุดคือเราควรใช้แหล่งพวกนี้เรียนรู้และพัฒนาตนเอง แค่ลงมือทำอะไรง่ายๆ เพื่อพัฒนาตนเองก็สามารถเพิ่มความมั่นใจในตนเองได้ เน้นสร้างความสามารถ แทนที่จะเน้นทำอะไรตามความพอใจของตนเอง คิดถึงความสามารถที่มุ่งใช้ในการทำงานมากกว่าความสามารถตามที่ตนเองสนใจ เรียนและสร้างทักษะใหม่ ถึงแม้เราจะไม่มั่นใจหรือกลัวในตอนแรก ยอมรับจุดอ่อนด้านการทำงานและพยายามปรับปรุง ความกลัวเป็นศัตรูที่มีอำนาจมากจริงๆ  และทางเดียวที่จะเอาชนะความกลัวได้รวมทั้งสร้างความมั่นใจในตนเองคือลงมือทำสิ่งที่จำเป็นถึงแม้จะกลัว เพราะการทำแบบนี้จะทำให้หายกลัวได้ เราอาจกังวลเรื่องการพูดนำเสนองานในบรรยากาศที่มีแต่คนเก่งๆ อยู่เต็มห้อง ลองทำงานร่วมกับหัวหน้าและเพื่อนร่วมงานเพื่อจะได้เพิ่มทักษะการนำเสนองานในสภาพแวดล้อมที่เอื้ออำนวยและไม่ทำให้ตื่นกลัว พอเราได้พูดนำเสนองานโดยไม่กังวลว่าจะทำได้ไม่ดี เราก็จะสร้างความมั่นใจในการทำงานได้แล้ว การรู้สึกมั่นใจเป็นเรื่องหนึ่ง แต่การแสดงความมั่นใจในที่ทำงานเป็นอีกเรื่อง คำนึงถึงภาพลักษณ์ในที่ทำงาน ดูแลการแต่งกายให้เหมาะสม (เหมาะตามหน้าที่การงาน) และดูเรียบร้อย การคำนึงถึงสิ่งเหล่านี้ช่วยเราให้รู้สึกมั่นใจ มีพลัง และพร้อมรับอะไรต่างๆ ที่จะเข้ามาในวันนั้นได้มากขึ้น    ลองคิดด้วยว่าจะทำตัวในที่ประชุมอย่างไร จะสบตาผู้พูดและตั้งใจฟังไหม จะเอาแต่นั่งเฉยๆ หรือพยายามแสดงความสนใจด้วยการพยักหน้าหรือถามตามความเหมาะสมไหม พยายามกระตือรือร้น สนใจฟัง และอยู่ในท่าทางที่พร้อมรับฟัง (ตัวอย่างเช่น อย่ากอดอก) จะได้แสดงให้เห็นว่าเรามั่นใจและตั้งใจทำงานของเรา อย่าขอโทษตลอดเวลา โดยเฉพาะตอนที่เราไม่ได้ทำอะไรผิด เพราะการเอาแต่ขอโทษจะเป็นการบอกคนอื่นว่าเราขาดความมั่นใจและพึ่งพาการตัดสินใจของคนอื่น ถ้าเราขาดความมั่นใจอยู่เรื่อยๆ การคิดว่าตนเองทำอะไรผิดพลาดลงไปบ้างนั้นก็คงจะเป็นเรื่องง่ายดายมาก  แต่ถ้าข้อดีของตัวเองล่ะ มีอะไรบ้าง  สำหรับคนส่วนใหญ่แล้วการหาข้อดีของตนเป็นอะไรที่ท้าทายมากกว่าเสียอีก นักวิจัยพบว่าความภูมิใจในตนเองเกิดจากการมีองค์ประกอบทางด้านความคิดอย่างเช่น ความทรงจำดีๆ ที่มีกับตนเองและพฤติกรรมของตนเอง รวมทั้งการประเมินตนเอง โดยเฉพาะประเมินทัศนคติและพฤติกรรมในปัจจุบันของตนเองออกมาไปในทางที่ดีแค่ไหน เขียนทุกสิ่งที่เราชอบเกี่ยวกับตนเอง ไม่ว่าจะเป็นคุณสมบัติและทักษะที่ทำให้เราเป็น “เรา”  การนั่งลงและเขียนอะไรที่คิดออกมานั้นช่วยได้ หยิบสมุดจดหรือสมุดบันทึกขึ้นมาแล้วตั้งเวลาเขียนสัก 20 -30 นาที การจดบันทึกเป็นการเปิดบทสนทนากับตนเองอยู่เรื่อยๆ  เรื่องที่ว่าเราเป็นใครและอยากเป็นใคร การจดบันทึกกระตุ้นให้เราใคร่ครวญและค้นพบตนเอง ช่วยให้เราตระหนักถึงสิ่งต่างๆ เกี่ยวกับตนเองซึ่งเราไม่เคยรู้เลย  คิดถึงด้านที่เราอยากปรับปรุงด้วยอย่างเช่น ความกล้าแสดงออก หรือความมั่นใจในตนเอง ไม่ใช่แค่คิดว่าตนเองรู้สึกอย่างไร แต่ “ทำไม”ถึงรู้สึกอย่างนั้นด้วย เริ่มทำความเข้าใจตัวตนที่แท้จริงของตนองและยอมรับ ตัวอย่างเช่น ถ้าเราไม่ถนัดรับมือบางเรื่องเท่ากับตอนที่มีคนอื่นอยู่ด้วย ก็แสดงว่าเราอาจรู้สึกมั่นใจและคิดว่าทำได้ ถ้ามีผู้อื่นอยู่ในสถานการณ์นั้นด้วย ไม่ว่าจะเป็นความสัมพันธ์หรือในการทำงาน การยอมรับ “ทุกด้าน”ของตนเองเป็นขั้นแรกที่จะนำเราไปสู่การเปลี่ยนแปลง ในเวลาที่ผ่านมายังมีความสำเร็จในชีวิตที่เรามองไม่เห็นคุณค่า ให้เวลาตนเองได้คิดและมองย้อนกลับไปถึงสิ่งดีๆ ที่ผ่านมาตั้งแต่ยิ่งใหญ่ไปจนถึงเล็กๆ สิ่งต่างๆ ที่เราทำแล้วรู้สึกภูมิใจ การมองย้อนกลับไปจะช่วยยืนยันจุดยืนของเราในโลกใบนี้ และเห็นคุณประโยชน์ที่เราทำให้แก่ผู้คนและสังคม เมื่อเห็นได้ดังนี้ เราก็จะเกิดความมั่นใจในตนเองขึ้น ผลการวิจัยแสดงให้เห็นว่าส่วนหนึ่งของการสร้างความภาคภูมิใจคือการมีความทรงจำดีๆ ที่ไม่เคยลืมเลือนว่าเราเคยประสบความสำเร็จและมีความสามารถ ถ้าเราเริ่มยอมรับว่าเราเป็นคนที่มีความมั่นใจ มีความก้าวหน้าและฉลาด การเชื่อว่าตนเองเป็นคนน่าทึ่งและทำสิ่งที่น่าทึ่งก็จะเริ่มง่ายขึ้นอีกครั้ง  ช่วงระหว่างนี้เขียนสิ่งที่เราทำสำเร็จทั้งหมดลงไป จำไว้ว่าควรมี “ทุกอย่าง” ตั้งแต่ความสำเร็จอย่างยิ่งใหญ่ไปจนความสำเร็จเล็กๆ ในชีวิตประจำวัน รายการความสำเร็จของเราอาจจะเป็นเรื่องอย่างเช่น ได้เรียนรู้วิธีดำน้ำ ได้เข้าเรียนมหาวิทยาลัย ได้ย้ายไปอยู่อพาร์ทเม้นท์ของตนเอง มีเพื่อนที่ดี ทำอาหารได้น่ากิน ได้รับปริญญา หรือประกาศนียบัตร ได้งาน ที่“เลี้ยงตัวเอง”ได้เป็นครั้งแรก และอื่นๆ มีความสำเร็จเกิดขึ้นมากมายไม่รู้จบ! ให้กลับไปเขียนเพิ่มเติมอย่างสม่ำเสมอ แล้วเราจะเห็นว่าตนเองมีอะไรที่น่าภาคภูมิใจมากมาย  ดูรูปเก่าๆ อัลบั้มภาพ หนังสือรุ่น ของที่ระลึกจากการท่องเที่ยว หรือแม้แต่ลองคิดทำภาพปะติดแสดงชีวิตและความสำเร็จของตนเองตามลำดับวันเดือนปีก็ได้ แทนที่จะจมอยู่ในความคิดเชิงลบ พยายามคิดบวก คิดให้กำลังใจตนเอง และคิดไปในทางสร้างสรรค์ดีกว่า จงจำไว้ว่าเราเป็นคนพิเศษคนหนึ่งที่มีค่าควรแก่การได้รับความรักและความเคารพทั้งจากคนอื่นและตนเอง ลองใช้วิธีการดังต่อไปนี้ดู  ใช้คำพูดที่ให้ความหวัง มองโลกในแง่ดีและหลีกเลี่ยงการคาดเดาไปในทางที่เลวร้าย ถ้าเราคาดว่าจะมีเรื่องไม่ดีเกิดขึ้น เรื่องพวกนั้นก็จะเกิดขึ้น ตัวอย่างเช่น ถ้าคิดว่าเราจะนำเสนองานได้ไม่ดี เรื่องนั้นก็อาจเกิดขึ้นจริง ให้ลองคิดไปในทางที่ดีแทน บอกตนเองว่า “ถึงแม้จะมีเรื่องไม่คาดฝันเกิดขึ้น ฉันยังสามารถรับมือและนำเสนองานได้” มุ่งทำสิ่งที่“ทำได้”และหลีกเลี่ยงการพูดว่า “ควรจะทำ” คำว่า “ควร”หมายความว่ามีบางสิ่งที่เราควรทำ (แต่ตอนนี้ไม่ได้ทำ) และคำนี้ทำให้เรารู้สึกกดดันถ้าเราไม่สามารถทำตามที่ตนเองคาดหวังได้ ให้มุ่งทำอะไรที่เราทำได้แทน เป็นผู้ให้กำลังใจตนเอง ให้กำลังใจตนเองและเห็นคุณค่าสิ่งดีๆ ที่เราทำ ตัวอย่างเช่น ถึงแม้เราจะสังเกตเห็นว่าตัวเราเองไม่ได้ออกกำลังกายทุกวันตามที่ต้องการ แต่เราก็ได้ออกกำลังกายที่ยิมหนึ่งวันต่อสัปดาห์ ชมเชยตนเองที่ทำให้เกิดเรื่องดีๆ ตัวอย่างเช่น “การนำเสนองานของฉันอาจไม่สมบูรณ์แบบ แต่เพื่อนร่วมงานก็ถามและยังคงให้ความสนใจ ซึ่งก็หมายถึงว่าฉันบรรลุเป้าหมายของตนเองแล้ว” การให้กำลังใจตนเองจะช่วยเราปรับความคิดของตนเองเสียใหม่เพื่อสร้างความมั่นใจให้ตนเองมากขึ้น เขียนสิ่งที่เราอยากทำให้สำเร็จ และตั้งเป้าหมายเพื่อลงมือทำ ตัวอย่างเช่น เราอาจตัดสินใจทำงานเป็นอาสาสมัครมากขึ้น เริ่มงานอดิเรกใหม่ๆ หรือใช้เวลาอยู่เพื่อน ต้องตั้งเป้าหมายและความคาดหวังตามความเป็นจริง การพยายามในสิ่งที่เป็นไปไม่ได้รังแต่จะสูบพลังใจ ไม่ทำให้อะไรดีขึ้น และทำให้หมดความมั่นใจ  ตัวอย่างเช่น อย่าตัดสินใจกะทันหันว่าความฝันของเราคือการเล่นกีฬาฮอกกี้แบบมืออาชีพ หรือเป็นนักแสดงเอกของคณะเต้นบัลเลต์ตอนอายุ 35 ปี ความฝันนี้ไม่เป็นไปตามความจริง และความมั่นใจของเราก็อาจหายไปพอรู้ตัวว่าความฝันไกลเกินเอื้อมและไม่สามารถบรรลุเป้าหมายได้  ลองตั้งเป้าหมายที่เป็นไปตามความจริงมากขึ้นอย่างเช่น การตัดสินใจว่าจะทำคะแนนวิชาคณิตศาสตร์ให้ดีขึ้น เรียนวิธีการเล่นกีตาร์ หรือฝึกเล่นกีฬาที่ไม่เคยเล่นมาก่อนให้เชี่ยวชาญ การตั้งเป้าหมายที่สามารถทำได้อย่างตั้งใจและไม่ละความพยายามจนในที่สุดทำได้สำเร็จจะช่วยเราหยุดวงจรการคิดเชิงลบซึ่งบั่นทอนความมั่นใจ เราจะเห็นว่าเราสามารตั้งเป้าหมายและทำให้สำเร็จ แล้วได้รับความอิ่มอกอิ่มใจกลับมา เรายังตั้งเป้าหมายเพื่อช่วยให้เห็นและรู้สึกถึงความสามารถของตนเองได้ด้วย ตัวอย่างเช่น ถ้าอยากรู้ทันโลกมากกว่านี้ ก็อาจตัดสินใจอ่านหนังสือพิมพ์ทุกวันเป็นเวลาเดือนหนึ่ง หรือถ้าอยากรู้ว่าจะซ่อมจักรยานตนเองได้อย่างไร ก็เลือกที่จะเรียนรู้วิธีปรับแต่งด้วยตนเอง การบรรลุเป้าหมายที่มุ่งให้เรามีทักษะและความสามารถเพิ่มขึ้นจะช่วยทำให้เรารู้สึกดีกับตนเองขึ้นเยอะ คำพูดนี้มีความจริงอยู่บ้าง ความมั่นใจไม่ได้เกิดขึ้นชั่วข้ามคืน แต่ตอนนี้เรารู้สึกดีกับสิ่งที่เราเป็นและสิ่งที่เราต้องการแล้ว ฉะนั้นเราจึงมีหลักที่ดีพอที่จะแปรเปลี่ยนความรู้สึกเหล่านั้นไปเป็นความมั่นใจในที่สุด การทำตัวให้ “เห็น”ว่า มั่นใจสามารถเพิ่มความมั่นใจได้จริงๆ และเราจะเห็นว่าการทำแบบนี้มีผลต่อรอบตัวเราอย่างไร  ใช้ภาษากายเพื่อแสดงความมั่นใจ ยืนตัวตรงและนั่งหลังตรง ก้าวให้เต็มเท้าด้วยท่าทางสบายๆ  สบตาเมื่อพบผู้คน และเมื่อรู้สึกวิตกกังวล ให้ยิ้มแทนที่จะหันหน้าหนี  ยิ้มให้มากขึ้น ผลการศึกษาแสดงให้เห็นว่าการแสร้งยิ้มช่วยทำให้อารมณ์ดีขึ้นได้ และเราจะรู้สึกดีขึ้น  พูดมากขึ้น (ดีกว่าพูดน้อย) และพูดด้วยความมั่นใจมากขึ้น การทำแบบนี้ได้ผลจริงกับผู้หญิงที่เป็นคนพูดน้อยและไม่ค่อยกล้าแสดงออกท่ามกลางคนหมู่มากที่มีผู้ชายอยู่ด้วย พยายามให้ความร่วมมือออกความเห็นเมื่อต้องอยู่ท่ามกลางคนหมู่มาก เพราะความเห็นของเราก็สำคัญ และเราจะได้เพิ่มสารประโยชน์ในการสนทนา เมื่อต้องพูด พูดให้ชัดเจนและออกเสียงให้ถูกต้อง อย่าพึมพำ ใช้มือหรือนิ้วปิดปาก จงจำไว้ว่าเราไม่สามารถควบคุมความคิด ความรู้สึก และการกระทำของผู้อื่นได้ เราควบคุมได้เฉพาะของเราเองเท่านั้น แทนที่จะกลัวอะไรที่ไม่แน่นอนและควบคุมไม่ได้ ให้ลองรับมันเอาไว้ จงยอมรับว่าโลกรอบตัวเรานั้นกว้างใหญ่และไม่แน่นอนด้วยการให้โอกาสตนเองได้ทำอะไรใหม่ๆ แล้วเราจะประหลาดใจว่าตนเองนั้นทำสำเร็จบ่อยแค่ไหนเมื่อเราลงมือทำ เหมือนกับคำกล่าวที่ว่า “โชคลาภมักเกิดกับคนกล้า” และถ้าเราทำพลาด ชีวิตเราก็ต้องดำเนินต่อไปอยู่ดี ไม่ว่าเราจะเลือกทางไหน การยอมเสี่ยงสักหน่อยและลองสิ่งใหม่เป็นวิธีการเรียกความมั่นใจกลับคืนมาที่ดีที่สุดวิธีหนึ่ง   เริ่มพูดคุยกับใครสักคนบนรถประจำทาง เสนอภาพถ่ายหรือเรื่องราวเพื่อตีพิมพ์เผยแพร่ หรือแม้แต่ชวนคนที่แอบชอบออกไปข้างนอก เลือกอะไรที่เราไม่ค่อยจะได้ทำเสียเท่าไร และลงมือทำเสียพร้อมกับรู้ด้วยว่าชีวิตเราจะดำเนินต่อไปไม่ว่าผลจะออกมาเป็นอย่างไร สิ่งที่เราจะพบเมื่อทำกิจกรรมใหม่ๆ คือเราอาจได้รู้ถึงความสามารถและทักษะที่ไม่รู้ว่ามีมาก่อน เราอาจเริ่มเล่นกรีฑา และพบว่าตนเองถนัดวิ่งระยะไกลมากทีเดียว ซึ่งเป็นอะไรที่เราไม่เคยรู้มาก่อน การทำกิจกรรมใหม่ๆ ช่วยเพิ่มความมั่นใจในตัวเองได้   อาจลองทำกิจกรรมด้านศิลปะอย่างเช่น วาดภาพ เล่นดนตรี แต่งบทกวี และเต้นรำ การพยายามทำงานด้านศิลปะช่วยให้ผู้คนเรียนรู้วิธีการแสดงความรู้สึกของตนเองออกมา และได้รู้สึกถึง “ความเชี่ยวชาญ”ในวิชา หรือทักษะหนึ่งๆ มีแหล่งให้ฝึกกิจกรรมด้านศิลปะมากมายทั้งแบบไม่เสียค่าใช้จ่ายหรือเสียค่าใช้จ่ายอย่างสมราคา ผลการวิจัยได้แสดงให้เห็นว่าผู้เป็นอาสาสมัครมักจะรู้สึกมีความสุขมากกว่าและมีความภาคภูมิใจในตนเองสูงกว่าคนอื่นๆ ผลการวิจัยนี้อาจดูขัดแย้งกับผลที่ว่าถ้าอยากรู้สึกดีกับตนเองมากกว่านี้ ให้ช่วยเหลือคนอื่น แต่วิทยาศาสตร์พิสูจน์ว่าความรู้สึกจากความสัมพันธ์ทางสังคมซึ่งเกิดจากการเป็นอาสาสมัคร หรือการช่วยเหลือผู้อื่นทำให้เรารู้สึกดีกับตนเองมากขึ้น มีโอกาสมากมายที่จะช่วยผู้อื่นในโลกใบนี้ ลองไปเป็นอาสาสมัครให้บ้านพักคนชรา หรือศูนย์พักพิงคนไร้บ้าน ทำงานให้วัด พระ หรือคณะบุคคลที่คอยช่วยเหลือคนป่วยหรือคนยากจน จงอุทิศเวลา และให้ความช่วยเหลือเพื่อนมนุษย์และสัตว์ เป็นผู้ให้ที่ยิ่งใหญ่ ทำความสะอาดสวนสาธารณะประจำชุมชนถ้ามีโอกาส โดยทั่วไปแล้วการให้เวลากับตนเองยังช่วยพัฒนาความมั่นใจในตนเองด้วย ยิ่งมีสุขภาพจิตและสุขภาพกายดี ก็ยิ่งมีโอกาสพึงพอใจในตนเองมากขึ้น นี้หมายถึงการพยายามทำให้ตนเองมี “สุขภาพดี”อย่างถึงที่สุด ไม่ว่าการมีสุขภาพดีของแต่ละคนจะเป็นอย่างไรก็ตาม แต่พฤติกรรมที่ช่วยให้มีสุขภาพดีได้แก่  กินอาหารวันละสามมื้อ ต้องกินอาหารที่ดีต่อสุขภาพและอุดมไปด้วยสารอาหารอย่างเช่น ธัญพืชเต็มเมล็ด โปรตีนไขมันต่ำ (เนื้อสัตว์ปีกและปลา) ผักสด เพื่อให้ร่างกายแข็งแรงและมีกำลัง ดื่มน้ำเพื่อให้ร่างกายสดชื่น หลีกเลี่ยงการกินอาหารหรือดื่มเครื่องดื่มที่ผ่านกระบวนการ มีน้ำตาล และคาเฟอีน ของพวกนี้มีผลต่ออารมณ์ และควรหลีกเลี่ยงถ้าเรากำลังมีปัญหาอารมณ์แปรปรวนหรืออารมณ์เชิงลบ   ออกกำลังกาย ผลการวิจัยแสดงให้เห็นว่าการออกกกำลังกายเป็นการเพิ่มความภาคภูมิใจในตนเองได้ เพราะการออกกำลังกายทำให้ร่างกายหลั่ง “สารเคมีแห่งความสุข”ที่เรียกว่าเอ็นดอร์ฟินออกมา ความรู้สึกอิ่มเอมใจสามารถเกิดขึ้นร่วมกับความคิดบวกและพลังงานที่เพิ่มขึ้นได้ ลองลุกขึ้นมาออกกำลังกายอย่างหนัก 30 นาที อย่างน้อยสามครั้งต่อสัปดาห์ อย่างน้อยที่สุดหาเวลาเดินเร็วทุกวันก็ได้  ลดความเครียด วางแผนลดความเครียดในชีวิตประจำวันด้วยการจัดให้มีเวลาผ่อนคลายและทำกิจกรรมที่เราชื่นชอบ นั่งสมาธิ เข้าเรียนโยคะ ทำสวน หรือทำกิจกรรมอะไรก็ตามที่ทำให้เรารู้สึกสงบและรู้สึกดี เพราะบางครั้งการมีความเครียดทำให้ผู้คนทำอะไรเกินกว่าเหตุได้ง่าย หรือปล่อยให้ความรู้สึกที่ไม่ดีเข้าครอบงำ ความสมบูรณ์แบบเป็นความคิดปรุงแต่งที่สังคมและสื่อสร้างและเผยแพร่ขึ้นมา ทำให้เราส่วนใหญ่เชื่อว่าความสมบูรณ์แบบเป็นอะไรที่เกิดขึ้นได้จริง ปัญหาคือเราก็ต่างไม่รู้เรื่องนี้ ไม่มีใครสมบูรณ์แบบไปหมดเสียทุกอย่าง ขอให้ท่องประโยคนี้ไว้ เราไม่มีทางมีชีวิตที่สมบูรณ์แบบ ร่างกายที่สมบูรณ์แบบ ครอบครัวที่สมบูรณ์แบบ งานที่สมบูรณ์แบบ และอะไรอื่นๆ ที่สมบูรณ์แบบ คนอื่นก็เหมือนกัน  ให้พยายามทำออกมาให้ดีที่สุดมากกว่าอยากทำออกมาให้สมบูรณ์แบบ ถ้าไม่พยายามทำอะไรสักอย่างเพียงเพราะกลัวว่าจะทำออกมาได้ไม่สมบูรณ์แบบ ถ้าอย่างนั้นเราก็จะไม่ยอมทำเลยตั้งแต่แรก ถ้าเราไม่เคยเข้าร่วมทีมเบสบอลเพราะไม่มั่นใจว่าทำได้ ก็รับรองได้เลยว่าเราจะไม่ได้เข้าทีมหรอก อย่ากดดันตัวเองให้ทำอะไรออกมาสมบูรณ์แบบ ไม่อย่างนั้นจะไม่ได้ลงมือทำอะไรเลย  ยอมรับว่าเราเป็นมนุษย์คนหนึ่ง ยอมรับว่ามนุษย์โดยพื้นฐานก็ไม่สมบูรณ์แบบและทำอะไรผิดพลาดได้ ในความเป็นจริงความไม่สมบูรณ์แบบของเราคือสิ่งที่ทำให้เราเป็นมนุษย์ ทำให้เราสามารถเติบโต และพัฒนาตนเองได้ เราอาจไม่ใช่เด็กซึ่งเรียนได้ที่หนึ่ง หรือไม่ได้รับเลือกเข้าทำงาน แทนที่จะตำหนิในความผิดพลาดของตนเอง ให้มองความผิดพลาดเป็นโอกาสในการเรียนรู้และเติบโต มองว่าเป็นสิ่งที่เราสามารถแก้ไขได้ในอนาคต เราอาจเริ่มตระหนักว่าต้องเริ่มคิดถึงเส้นทางอนาคตทางการศึกษาของตนเองมากกว่านี้ หรือต้องเรียนรู้ที่จะสร้างทักษะการสัมภาษณ์งาน ให้อภัยตนเองและเดินหน้าต่อไป การทำแบบนี้ก็ไม่ง่ายหรอก แต่สิ่งที่สำคัญคือการหยุดสงสารตนเองและหยุดการขาดความมั่นใจในตนเอง การสร้างความมั่นใจต้องใช้เวลา เพราะเมื่อรีบสร้างความมั่นใจแต่ละครั้ง ความมั่นใจนั้นจะอยู่ชั่วคราวในตอนแรก เราต้องหมั่นแสดงความมั่นใจ และหาโอกาสเพื่อจะพัฒนาความมั่นใจที่สร้างขึ้นมาให้เป็นความรู้สึกที่ออกมาจากใจจริงๆ  จำไว้ว่าความมั่นใจในตนเองไม่ใช่สิ่งที่เราทำสำเร็จ แต่เป็นกระบวนการ เราจะต้องหมั่นสร้างความมั่นใจไปเรื่อยๆ ตลอดชีวิต เพราะชีวิตนั้นมีอะไรให้ประหลาดใจ และมีอุปสรรคมากมายมาให้เราพบเจอตลอดการเดินทาง เราจึงต้องพัฒนาตนเองอยู่เรื่อยๆ และความมั่นใจก็เช่นกัน วิธีการเดียวที่เราจะมีความมั่นใจในความสัมพันธ์คือเราให้ความสำคัญกับตนเองเป็นอันดับแรกหรือไม่ ให้ทำตามขั้นตอนในส่วนที่ 1 และลองสร้างความมั่นใจในตนเองขึ้นมา ถ้าเราเชื่อว่าเรามีคุณค่าแล้ว เราก็มาเริ่มสร้างความมั่นใจในความสัมพันธ์กัน นอกจากนี้ลองใช้เวลาอันมีค่าอยู่กับตนเอง และค้นหาความพอใจกับความอิ่มเอมใจในช่วงเวลานั้น อ่านหนังสือ ไปเดินเล่น หรือออกกำลังกาย  เราจะรู้จักตนเองมากขึ้น รู้ว่าตนเองต้องการอะไร และนำสิ่งที่เรารู้นี้ไปใช้รักษาความสัมพันธ์กับผู้อื่น  จำไว้ว่าการเกิดความภาคภูมิใจตนเองเป็นส่วนสำคัญของการมีความสัมพันธ์รักที่ประสบความสำเร็จ ในผลการศึกษาคนหนุ่มสาว 287 คน นักวิจัยพบว่าคนที่มีความภาคภูมิใจในตนเองสูงซึ่งได้แก่คนที่มั่นใจในรูปลักษณ์และบุคลิกภาพของตนเองมีความสัมพันธ์รักที่ประสบความสำเร็จมากกว่า   ถ้าความมั่นใจในตนเองถูกทำลายเพราะความสัมพันธ์ที่เลวร้ายหรือการแยกทาง ให้ใช้เวลาฟื้นฟูจิตใจ ผลการศึกษามากมายรายงานว่าการหย่าร้างและการแยกทางมีผลร้ายต่อสุขภาพจิตและสุขภาพกายซึ่งได้แก่ ทำให้มีความเครียดและความวิตกกังวลสูง รวมทั้งมีโอกาสใช้แอลกอฮอล์แก้ปัญหา มีโอกาสเป็นโรคเบาหวาน และโรคเกี่ยวกับหัวใจ ไม่ง่ายหรอกที่จะผ่านพ้นช่วงเวลาเลวร้ายเมื่อความสัมพันธ์จบลง แต่เราฟื้นฟูสภาพจิตใจจากความสัมพันธ์ที่จบไปแล้วได้ด้วยการใช้เวลาผ่านมันไปให้ได้และเดินหน้าต่อไป เราเปลี่ยนอดีตไม่ได้ แต่เราเปลี่ยนมุมมองที่มีต่ออดีตทั้งส่วนที่ดีและส่วนที่แย่ได้ ลองคิดถึงความสัมพันธ์ในอดีต และคิดว่าความสัมพันธ์พวกนี้มีผลต่อทัศนคติของเราอย่างไร วิธีนี้จะช่วยเราเรียนรู้วิธีรับมือกับสัมพันธ์รักในอดีตโดยไม่ปล่อยให้มันมากำหนดชีวิตเรา ตัวอย่างเช่น เราอาจมีอดีตคนรักที่หลอกลวงเรา แทนที่จะโทษตัวเองหรือแบกรับความเจ็บปวดจากความสัมพันธ์แบบนี้ไว้บนบ่าตลอดชีวิต ให้คิดว่าประสบการณ์นี้ได้ลดความสามารถในการเชื่อใจคนที่คู่ควรอย่างง่ายดายได้อย่างไร และเราเอาแต่รอโอกาสจากใครสักคนได้อย่างไร  ถ้ารู้ว่าเราขาดความมั่นใจในความสัมพันธ์ด้านใด ก็จะช่วยให้เราแก้ไขปัญหานั้นได้ พอเราได้ “คร่ำครวญ”ความสัมพันธ์เสร็จแล้ว ก็ได้เวลาพบผู้คน และฟื้นพูจิตใจแล้ว เราจะสามารถเห็นภาพบางอย่างได้ดีขึ้น และเห็นว่าการจบของสิ่งหนึ่งเป็นการเริ่มต้นของอีกสิ่งหนึ่ง ลองคิดถึงโลกกว้างที่มีผู้คนมากมายดูสิ จะเห็นว่านี้เป็นโอกาสมากกว่าเรื่องน่ากลัว ยังมีผู้คนให้เราออกไปรู้จักอีกมากมาย เราจะตระหนักว่าความรักในอดีตไม่ใช่การสะท้อนว่าเราเป็นใคร แต่เป็นสถานการณ์ใหญ่ที่มีคนอื่นๆ และปัจจัยต่างๆ เข้ามาเกี่ยวข้อง (อย่างเช่น คนภายนอก ความห่างไกล ความเข้ากันไม่ได้ เป็นต้น) ความสัมพันธ์ไม่ใช่เรื่องว่าเราเป็นใคร แต่เป็นบางสิ่งที่เราเข้าไปมีส่วนด้วย เมื่อทำอะไรก็ไม่ได้ผล ถึงแม้เราอาจรู้สึกกล่าวโทษอะไรสักอย่างตอนนั้น แต่การให้เวลาตนเองและเปลี่ยนทัศนคติจะช่วยให้เราเข้าใจถึงสาเหตุว่าทำไมถึงทำอะไรไปก็ไม่ได้ผล และโดยหลักแล้วเราไม่ใช่คนผิด ลองทำอะไรใหม่ๆ ออกไปพบผู้คนใหม่ๆ และสร้างความมั่นใจตนเอง ลงทะเบียนหาคู่ทางอินเตอร์เน็ต หรือออกไปพบผู้คนที่งานปาร์ตี้ งานที่จัดขึ้นตามสถานที่ต่างๆ ตลาด และห้องเรียน มั่นใจเข้าไว้ อย่ากลัวการถูกปฏิเสธ แล้วเราอาจต้องประหลาดใจที่ได้รู้ว่าการเริ่มพูดคุยกับคนอื่นที่เพิ่งพบกันนั้นง่ายมากแค่ไหน  การที่ผู้หญิงเข้าไปหาผู้ชายก่อนนั้นเป็นอะไรที่น่าอายเหลือเกิน เพราะเป็นการเริ่มความสัมพันธ์ที่ไม่เป็นไปตามประเพณีนิยม แต่นี้ก็เป็นศตวรรษที่ยี่สิบเอ็ดแล้ว! ถ้าเราเป็นผู้หญิงที่เย้ยหยันความคิดนี้ ก็ไม่ต้องอาย! นี้เป็นโอกาสเพิ่มความมั่นใจในเรื่องความรัก เราจึงควรรับโอกาสนี้ไว้ และเราอาจประหลาดใจกับผลที่ได้! จำไว้ว่าถ้าเราไม่ลอง เราจะไม่มีทางรู้ว่าผลจะออกมาเป็นอย่างไร เราไม่ต้องออกเดทกับทุกคนหรือลองทุกๆ อย่าง ให้เลือกดีๆ สักหน่อย สนุกกับผู้คนและยินดีที่มีคนที่เราชอบและสนใจมาชื่นชม เตือนตนเองว่าเรายังคงสร้างคุณค่าในความสัมพันธ์นั้นอยู่ อย่าเป็นใครที่เราไม่ได้เป็น หรือสวมบทเป็นคนอื่นที่ไม่ใช่ตัวเราเลย ทุกคนเป็นมนุษย์ มีความอ่อนแอและความบกพร่อง แสดงความอ่อนแอและความบกพร่องออกมาบ้างเมื่อปฏิสัมพันธ์กับคนอื่นและเลิกเสแสร้ง ตัวอย่างเช่น ถ้าเราชอบใครสักคน อย่า “ปิดบัง”ไว้ด้วยการแกล้งทำเป็นไม่สนใจ พยายามช่วยเหลือและบอกคนนั้นว่าเราดีใจจริงๆ ที่ได้อยู่กับพวกเขา  การแสดงตัวตนที่แท้จริง การมีความจริงใจ และการเป็นตัวของตัวเองคือความมั่นใจที่แท้จริง  ผลคือการเป็นตัวของตัวเองจะช่วยเปิดทางให้เราพบกับคนที่เหมาะสมกับเราจริงๆ  นอกจากนี้จงเรียนรู้วิธีการแสดงความเป็นห่วงเป็นใยและความไม่มั่นใจ เมื่อพยายามรับมือและต่อสู้ความไม่มั่นใจที่ปรากฏจางๆ ในความสัมพันธ์ เราควรจะซื่อสัตย์กับตนเองแล้วก็คู่ของเรา ความซื่อสัตย์เป็นนโยบายที่ดีที่สุด คิดและพูดออกมาว่ารู้สึกอย่างไร การเปิดเผยก็เป็นการแสดงความมั่นใจ
มองข้อเท็จจริงทั้งหมด. หันมาตั้งใจทำงานอีกครั้ง. มุ่งพัฒนาการทำงาน. สร้างทักษะใหม่. แสดงความมั่นใจออกมา. รวมรวบสิ่งที่คิดเกี่ยวกับตนเอง. มองย้อนชีวิตและความสำเร็จที่ผ่านมา. คิดและเชื่อมั่นในเรื่องดีๆ. ตั้งเป้าหมายและความคาดหวัง. แสร้งทำจนทำได้. ให้โอกาสตนเอง. ช่วยเหลือผู้อื่น. ดูแลตนเอง. หยุดคิดว่าทุกอย่างต้องสมบูรณ์แบบ. ทำอย่างสม่ำเสมอ. ดูแลตนเอง. ใคร่ครวญอดีต. รักษาทัศนคติที่ดีเข้าไว้. ให้โอกาสตนเอง. เป็นตัวของตัวเอง.
https://www.wikihow.com/Regain-Confidence https://www.wikihow.com/Regain-Confidence https://www.wikihow.com/Regain-Confidence
Regaining Confidence at Work Building Confidence in Yourself Regaining Confidence in Relationships